న్యూఢిల్లీ: రాఫెల్ యుద్ధ విమానాల కొనుగోలులో భారీ అవినీతి చోటుచేసుకుందని కాంగ్రెస్ పార్టీ అధ్యక్షుడు రాహుల్ గాంధీ విమర్శిస్తున్నారు. అయితే ఆ అంశంపై కేంద్ర మంత్రి అరుణ్ జైట్లీ స్పందించారు. యూపీఏ ప్రభుత్వ హయాంలో కుదిరిన డీల్ కన్నా.. రాఫెల్ యుద్ధ విమానాలను తమ ప్రభుత్వం 20 శాతం తక్కువ ధరకే కొనుగోలు చేసిందని జైట్లీ తెలిపారు. ఓ వార్తాసంస్థకు ఇచ్చిన ఇంటర్వ్యూలో జైట్లీ ఈ విషయాన్ని వెల్లడించారు. పూర్తి స్థాయి యుద్ధవిమానంగా రాఫెల్ భారత్‌కు వస్తుందని ఆయన తెలిపారు. రాఫెల్ కొనుగోలులో ఎటువంటి అవకతవకలు జరగలేదన్నారు. రాఫెల్ కొనుగోలుపై విమర్శలు వస్తున్న నేపథ్యంలో జైట్లీ ఆ అంశంపై సుదీర్ఘ వివరణ ఇచ్చారు. బేసిక్ ఎయిర్‌క్రాఫ్ట్ బదులుగా తాము లోడెడ్ విమానాన్ని కొనుగోలు చేస్తున్నామని జైట్లీ చెప్పారు. 2007 నుంచి ఇప్పటి వరకు తయారీ ధరలు కూడా విపరీతంగా పెరిగాయన్నారు. 2007లో కుదిరిన ఒప్పందానికి, 2015లో జరిగిన ఒప్పందానికి చాలా తేడా ఉంటుందని మంత్రి తెలిపారు. ఎక్కువ ధర పెట్టి రాఫెల్‌ను కొన్నారని రాహుల్ చేస్తున్న ఆరోపణల్లో వాస్తవం లేదని జైట్లీ అన్నారు. రాఫెల్ ధరపై రాహుల్ పలు మార్లు పలు రకాలుగా మాట్లాడరని జైట్లీ విమర్శించారు. యుద్ధ విమానాల కొనుగోలు కోసం ఎటువంటి నియమావళిని ఉల్లంఘించలేదని, క్యాబినెట్ కమిటీ ఆమోదం జరిగిన తర్వాతే డీల్ కుదిరిందన్నారు. దానికి కూడా 14 నెలల సమయం పట్టిందన్నారు.
newdhilly: rafel yuddha vimaanaala konugolulo bhari avineeti chotuchesukundani congress party adhyakshudu rahul gaandhi vimarsistunnaaru. ayithe aa amsampai kendra mantri arun jaitley spandinchaaru. upa prabhutva hayamlo kudirina deal kanna.. rafel yuddha vimaanaalanu tama prabhutvam 20 saatam takkuva dharake konugolu chesindani jaitley telipaaru. oo vaartaasamsthaku ichina interviewlo jaitley ee vishayaanni velladinchaaru. puurti sthaayi yuddhavimaanamgaa rafel bhaarathnaku vastundani aayana telipaaru. rafel konugolulo etuvanti avakatavakalu jaragaledannaru. rafel konugolupai vimarsalu vastunna nepathyamlo jaitley aa amsampai sudeergha vivarana icharu. besic airecrapht badulugaa taamu loded vimaanaanni konugolu chestunnamani jaitley cheppaaru. 2007 nunchi ippati varaku tayaarii dharalu kuudaa vipareetamgaa perigaayannaaru. 2007loo kudirina oppandaaniki, 2015loo jarigina oppandaaniki chala teda untundani mantri telipaaru. ekkuva dhara petti raafelnu konnarani rahul chestunna aaropanallo vaastavam ledani jaitley annaru. rafel dharapai rahul palu maarlu palu rakaluga matladarani jaitley vimarsinchaaru. yuddha vimaanaala konugolu kosam etuvanti niyamaavalini ullanghinchaledani, cabinet commity aamodam jarigina tarvate deal kudirindannaru. daaniki kuudaa 14 nelala samayam pattindannaaru.